Cityringen

Cityringen er den fjerde utviklingsfasen til Københavns metro, og ble ferdigstilt 29. september 2019. I denne fasen ble 17 nye stasjoner anlagt, og 15,5 km med tunnel. 

Det ble vedtatt en lov om Cityringen 1. juni 2007, basert på en avtale mellom regjeringen, Københavns kommune og Frederiksberg kommune fra desember 2005, samt et politisk forlik mellom de danske partiene Venstre, Det Konservative Folkeparti, Dansk Folkeparti, Radikale Venstre, Socialdemokraterne og Socialistisk Folkeparti. Anleggskostnadene forventes å komme opp i 15 milliarder danske kroner, hvorav Københavns kommune betaler 4,8 milliarder, Frederiksberg kommune 0,8 milliarder og den danske stat 4 milliarder. De resterende 5,4 milliardene skulle komme fra billettinntekter.

Utredning og undersøkelse av geologiske og arkeologiske forhold begynte i 2007, mens selve anleggsarbeidet startet i 2010. Cityringen forbinder blant annet Københavns hovedbanegård med Rådhuspladsen og forbindes med de nåværende linjene på Kongens Nytorv og Frederiksberg.

Hele Cityringen går i tunnel, i motsetning til fase 1 og 2 som har overjordiske strekninger, og fase 3 som består av både tunnel, hevet bane og bane i plan med jordoverflaten. Det er forventet at utformingen av tunneler og stasjoner vil ligne de eksisterende, men det vil bli bygget flere heiser på de eventuelle stasjonene. Den 15,5 km lange tunnelen er den lengste jernbanetunnelen i Norden (metroen regnes som jernbane i Danmark) (til 2022 da Blixtunnelen åpnes).

Cityringen forventes å transportere 120 millioner passasjerer i løpet av 2020, men det vil allikevel ta mange år før omkostningene på vel 12 milliarder vil være tjent inn. Flere eksperter har imidlertid allerede før lovens vedtakelse påpekt en betydelig risiko for budsjettoverskridelser, så tilbakebetalingstiden kan bli enda lengre.

Cityringen betjenes av linje M3 og M4. M3 kjører hele linjen, mens M4 kjører bare mellom København H og Østerport, før den fortsetter til Orientkaj stasjon i Nordhavn. En 4,4 km lang forlengelse med fem nye stasjoner mot Sydhavnen er under anlegg. Denne ble vedtatt av Folketinget i februar 2015, og skal ferdigstilles innen 2024.

Linjekart 

|

|}
|}

Referanser

Eksterne lenker 
 Metroens hjemmeside om Cityringen
 
 Berlingske Tidende: Se hva de nye metrostasjonene skal hete
 
 Københavns Veinavnenevn om Skjolds Plass og Nuuks Plass
 Ny hjemmeside om cityringen
 Lov om en Cityring

Københavns metro
Transportbyggverk i København
Tunneler i Danmark